cyanic-selkie/wikianc huggingface dataset:
Ալեքսանդր Մակեդոնացու արշավանքներ
Մալական արշավանք
Ալեքսանդրը պաշարել է քաղաքը և սկսել գրոհներ իրականացնել։ Ինքն անձամբ բարձրացել է պարսպի վրա, որից հետո ամեն կողմից նետեր են տեղացել նրա վրա։ Մակեդոնական զորքի մի մասն էր միայն բարձրացել պարիսպների վրա, քանի որ աստիճանները կոտրվել էին։ Այդժամ Ալեքսանդրը մտածել է, որ պարսպի վրա մնալով՝ նա ոչ մի քաջագործություն չի անում, որից հետո նետվել է ցած՝ պարսպից ներս ։ Հայտնվելով ամրոցի ներսում՝ Ալեքսանդրի վրա տարբեր կողմերից հարձակումներ են սկսվել, սակայն, երբ մինչև սանդուղքների ջարդվելը պարսպի վրա բարձրացած մակեդոնացի զինվորները տեսել են իրենց արքային վտանգի մեջ, իրենք են նետվել նրան պաշտպանելու։ Այդ կռվի ընթացքում Ալեքսանդրը կրծքից լուրջ վնասվածք է ստացել ։
Պարիսպների վրա բարձրանալու հնար չունեցող մակեդոնացի զինվորները, տեսնելով, թե ինչպես է Ալեքսանդրն անհետացել պարսիպների վրա, տարբեր հնարներ են մտածել պարիսպների վրա բարձրանալու և դրանցից ներս նետվելու համար, որպեսզի պաշտպանեն իրենց արքային։ Նրանք սեպեր են խրել պարսպի մեջ, կանգնել մեկը մյուսի ուսերի վրա, ինչից հետո, երբ նրանք հայտնվել են պարսպի վրա և տեսել իրենց արնահոսող արքային, նետվել են ամրոց և կատաղած սկսել կոտորած իրականացնել։ Շուտով քաղաքն ամբողջությամբ գրավվել է։ Մակեդոնացիներն իրենց վիրավոր արքայի վրեժը լուծելու համար կոտորել են բոլոր հնդիկներին՝ չխնայելով նաև կանանց և երեխաներին։ Երբ բանակում կեղծ լուրեր են տարածվել, թե Ալեքսանդրը մահացել է, զորքի մոտ խուճապ է սկսվել․ ո՞վ էր առաջնորդելու նրանց, երբ նրանք շրջապատված էին այնպիսի ռազմատենչ ցեղերով, ինչպիսիք էին հնդկական ցեղերը։ Սակայն Ալեքսանդրն արագորեն կազդուրվել է և մեկնել իր զինվորների մոտ՝ մակեդոնական ճամբար, որը գտնվում էր Հիդրաոստի և Ակեսինի միախառնման վայրում։ Երբ զինվորներն իրենց արքային ողջ և առողջ են տեսել, աղաղակել են և ուրախության գոռում-գոչյուն բարձրացրել։ Ալեքսանդրի մոտ են եկել օքսիդրակների կողմից ուղարկված պատվիրակներ և իրենց հպատակությունը հայտնել նրան։
Հետագա տարիներ
Վերադանալով Հնդկաստանից՝ Ալեքսանդրը պլանավորել է հարձակվել Արաբական թերակղզում բնակվող արաբների վրա, ապա գրավել նաև Կարթագենը, սակայն այս պլանները հօդս են ցնդել, քանի որ Ալեքսանդր Մակեդոնացին մ․թ․ա․ 323 թվականի հունիսի 10-ին, 32 տարեկան հասակում, մահացել է ։ Նրա մահվան պատճառը մինչ օրս առեղծված է պատմաբանների համար ։ Նրա մահից մեկ ամիս անց Ռոքսանան ծնունդ է տվել Ալեքսանդրի որդուն, որին նույնպես անվանակոչել են Ալեքսանդր՝ ի պատիվ իր աշխարհակալ հոր։ Կա տարածված մի պատմություն, ըստ որի՝ Ալեքսանդրը մահից առաջ իր կնիքով մատանին հանձնել է Պերդիկային ու պատվիրել հետևել իր որդուն, որը չափահաս դառնալուց հետո պետք է տիրեր գահին։
Սակայն շուտով՝ մ.թ.ա. 321 թվականին՝ Պերդիկայի մահից հետո, բռնկվել է դիադոքսոսների՝ Ալեքսանդրի զորավարների պատերազմը, որը տևել է մինչև մ ․թ․ա․ 280-ական թվականները, ինչի արդյունքում մ․թ․ա․ 301 թվականին Ալեքսանդրի տերությունը տրոհվել է մի շարք հելլենիստական պետությունների՝ Պտղոմեոսյան Եգիպտոսի, Սելևկյան տերության, Պարգամոնյան թագավորության, բուն Մակեդոնիայի, հունական քաղաք-պետությունների և մի շարք այլ երկրների    ։ Այս պատերազմի ընթացքում Կասանդրոսի կողմից թունավորվել է նաև Ալեքսանդրի ժառանգը՝ Ալեքսանդր IV Մակեդոնացին։
Տեսանյութեր
Կատեգորիա:Ալեքսանդր Մակեդոնացի Կատեգորիա:Հին Մակեդոնիա Կատեգորիա:Աքեմենյան պետություն Կատեգորիա:Հին Հունաստանի պատմություն Կատեգորիա:Հույն-պարսկական պատերազմներ Կատեգորիա:Ալեքսանդր Մակեդոնացու ճակատամարտեր
Վացի (այլ կիրառումներ)
Վացի, կարող է վերաբերել՝
Սիմոն Կիրլյան
Սիմոն Դավիթի Կիրլյան (Семён Давидович Кирлиан, ), հայազգի խորհրդային ֆիզիոթերապևտ, գյուտարար և հետազոտող, ՌԽՖՍՀ վաստակավոր գյուտարար (1974 թ.) : Իր կնոջ՝ Վալենտինա Լոտոցկայայի հետ մշակել է տարաբնույթ օբյեկտների լուսանկարահանումը՝ գազային պարպման միջոցով ։ Ներկայումս այդ միջոցը նոր տեսակի լուսանկարչության հիմքն է, որն այժմ ընդունված է անվանել գազապարպումնային, իսկ անմիջապես գործընթացին տրվել է «գազապարպումնային լուսանկարչություն Կիրլյանի մեթոդով» կամ պարզապես «Կիրլյանոգրաֆիա» անվանումը։ Այն հայտնի է նաև Կիրլյանի լուսանկարչություն կամ Կիրլյանի էֆեկտ (երևույթ) անվանումներով ։
Կենսագրություն
Սիմոն Կիրլյանը ծնվել է 1898 թվականի փետրվարի 20-ին Եկատերինոդարում (այժմ՝ Կրասնոդար)՝ Եվա Նազարյանի և Դավիթ Կիրլյանի բազմազավակ հայկական ընտանիքում։ Մանկության տարիներին հետաքրքրություն է դրսևորել երաժշտության, լուսանկարչության և էլեկտրամեքենագիտության նկատմամբ։ Սակայն վաղ տարիքից ստիպված էր աշխատել որպես գործակատար, բեմեր զարդարող, դաշնամուր լարող, ջրմուղագործ և այլն, այդ իսկ պատճառով կարողացել է ստանալ ընդամենը չորրորդ դասարանի կրթություն ։
1923 թվականին ամուսնացել է քահանայի դուստր Վալենտինա Լոտոցկայայի հետ, ով աշխատում էր որպես լրագրող ու մանկավարժ։ Այդպիսով, վերջինս դարձավ ամուսնու հավատարիմ ընկերն ու օգնականը։
Սիմոն Կիրլյանը բազմաթիվ գյուտերի հեղինակ է։ Քաղաքի տպագրատունը օգտվում էր նրա կողմից պատրաստված տպատառերի ձուլման էլեկտրավառարանից։ Ստեղծել էր նաև ալրաղաց՝ ցորենի մաքրման մագնիսական հարմարանքով։ Հեռանկարային էին նաև նրա մտքերը՝ պահածոների արդյունաբերության մեջ մթերքների ջերմային մշակման համար նախատեսված մեքենաների ստեղծման գործում։ Պատերազմից առաջ Կիրլյանն ստեղծել էր ջրացնցուղային բաղնիքների էլեկտրաէկրանային համակարգ, թունավոր գազերից ախտահարված մարդկանց մշակման ենթարկելու համար։
1939 թվականին Սիմոն Կիրլյանին արդեն իսկ ընդունում էին որպես քաղաքային հիվանդանոցի էլեկտրասարքավորումների վերանորոգման մասնագետի։ Հիվանդանոցում վերանորոգելով ֆիզիոթերապևտիկական սարքավորումը, որտեղ օգտագործվում էր բարձր հաճախականության հոսանք, նա ուշադրություն է դարձրել էլեկտրոդների միջև գոյություն ունեցող տարօրինակ ու վարդագույն լուսարձակման վրա։ Նա որոշել է ֆոտոժապավենի վրա դրոշմել որևէ առարկայի լուսարձակումը՝ բարձր հաճախականության հոսանքի դաշտում։
Առաջին առարկան, որ լուսանկարվել է այդ ձևով՝ մետաղադրամ էր։ Նրան միացնելով առաջին էլեկտրոդը, վրայից ամրացրել է ժապավենը՝ ծածկելով այն երկրորդ էլեկտրոդով և միացրել է բարձր հաճախականության հոսանքը։ Տպելուց հետո Կիրլյանը տեսել է մետաղադրամի լուսանկարը, որի եզրերից դուրս էր սահում պարպումը։ Կիրլյանն սկսեց դաշտի մեջ տեղադրել տարբեր առարկաներ, առանց ֆոտոխցիկի լուսանկարելով անսովոր լուսարձակումը, այդ թվում ծառերի տերևներ, ինչպես նաև սեփական ձեռքերը։
Հիմնվելով իր իսկ հետազոտությունների վրա, նա հանգել է հետևյալ օրինաչափությանը. «Ցանկացած կենդանի օբյեկտ, որը տեղադրվելով բարձր հաճախականության դաշտում, ֆոտոժապավենի վրա տալիս է լուսարձակում, որի բնույթը կախված է լուսանկարվող օբյեկտի վիճակից։ Մեկ նկար է, երբ ծառի տերևը նոր է պոկված, մեկ այլ նկար՝ երբ դրանից օրինակ, արդեն անցել է մեկ ժամ։ Էականորեն տարբերվում են նաև առողջ, հիվանդ կամ նույնիսկ պարզապես հոգնած մարդու ձեռքերի լուսարձակումները» ։
Կիրլյան ամուսինների մշակումները պաշտպանվել են քսանմեկ հեղինակային վկայականներով։ Նրանք բազմիցս հրավերքներ են ստացել՝ այցելելու արտասահմանյան լաբորատորիաներ և ինստիտուտներ, սակայն արգելքների պատճառով ստիպված էին սահմանափակվել միայն գործնական նամակագրություններով։ Նրանց արխիվում պահպանվել են նամակներ՝ տարբեր երկրների 130 քաղաքներից։ Պետական կառույցներից չունենալով որևէ աջակցություն և իրենց հետազոտությունների համար չստանալով ոչ մի լումա, ամուսիններն աշխատում էին իրենց չխնայելով, իրականացնում տարբեր փորձեր, ինչպես գրում էր Սիմոն Կիրլյանը. «Որպեսզի առավել խորը թափանցեինք այդ անհայտ աշխարհը՝ Երկրի և մարդկանց բարօրության համար»։
1971 թվականին, ծանր հիվանդությունից մահացել է Սիմոն Կիրլյանի կինը։ Չնայած անդարձ կորստին և քայքայված առողջությանը, Սիմոն Կիրլյանը շարունակել է իր կյանքի գործը, ձգտելով վերջնակետին հասցնել սկսած հետազոտությունները։ Միայն 1974 թվականին նրան շնորհվեց ՌԽՖՍՀ վաստակավոր գյուտարարի կոչումը։ Կյանքի վերջին տարիներին նա որպես վարիչ, պաշտոնավարել է Կրասնոդարի «Սատուրն» գիտա-արտադրական համալիրի հատուկ լաբորատորիայում։ Մահացել է 1978 թվականի օգոստոսի 1-ին։
Հիշատակ
Կրասնոդարի Ստավրոպոլսկայա փողոցի 224 տան վրա փակցվել է հուշատախտակ՝ նվիրված Կիրլյան ամուսիններին ։ Կրասնոդարի երկրամասի Դինսկայա ստանիցայի պատմա-գավառագիտական թանգարանում ստեղծվել է ցուցահանդես՝ նվիրված Կիրլյան ամուսինների կյանքին ու գործունեությանը ։ Բացի այդ, Կիրլյան ամուսիններին վերաբերվող հարուստ արխիվային նյութերի են տիրապետում Կրասնոդարի Եվգենի Ֆելիցինի անվան պետական պատմա-հնագիտական թանգարանն ու Կրասնոդարի երկրամասի պետական արխիվը։
Արտաքին հղումներ
Կատեգորիա:Խորհրդային գյուտարարներ Կատեգորիա:Ռուս լուսանկարիչներ Կատեգորիա:Խորհրդահայեր Կատեգորիա:Ֆիզիոթերապևտներ Կատեգորիա:Խորհրդային գիտնականներ Կատեգորիա:Խորհրդային ճարտարագետներ Կատեգորիա:Խորհրդային լուսանկարիչներ Կատեգորիա:Ռուս գյուտարարներ Կատեգորիա:Հայ գյուտարարներ
Հետմահու ամուսնություն
Պատմություն
Առաջին համաշխարհային պատերազմի ժամանակ որոշ կանայք ամուսնացել են զինվորների լիազորագրերով, որոնք զոհվել էին մի քանի շաբաթ առաջ։ Այս երևույթը Ֆրանսիայում սկսեցին կոչել հետմահու ամուսնություն։ Քաղաքացիական անձանց համար հետմահու ամուսնությունը ծագել է 1950-ականներին, երբ Ֆրանսիայի Ֆրեժյուս քաղաքում ճեղքվել է ամբարտակը, որի արդյունքում զոհվել է 400 մարդ։ Նրանց թվում էր Անդրե Կապրա անունով մի մարդ, ով նշանվել էր Իրեն Ժոդարտի հետ։ Ժերարդ անունով մեկը խնդրում էր Ֆրանսիայի նախագահ Շառլ դը Գոլին իրեն թույլ տալ ամուսնանալ անգամ այն ժամանակ, երբ հանկարծ ինքը մահանար։ Շուտով հետմահու ամուսնությունը Ֆրանսիայում դառնում է օրինական ։
Օրենսդրություն
Ֆրեժյուսի ամբարտակի վրա տեղի ունեցած ողբերգությունից մի քանի ամիս անց Ֆրանսիայի խորհրդարանը օրինագիծ է պատրաստել, որը թույլ է տվել հետմահու ամուսնությունները։ Այդ ժամանակից ի վեր հարյուրավոր այրիներ պաշտոնապես դիմում են այսպես կոչված հետմահու ամուսնությանը։ Հետմահու ամուսնությունները Ֆրանսիայում օրինականացվել են քաղաքացիական օրենսգրքի 171-րդ հոդվածով, որն ասում է. «Հանրապետության նախագահը կարող է հարգելի պատճառներով արտոնել պսակադրության արարողությունը, եթե պսակադրվածներից մեկը մահացել է՝ նրա միանշանակ համաձայնությունը նշանակող անհրաժեշտ ձևականությունների կատարումից հետո։ Այս դեպքում, ամուսնությունը գրանցվում է հետին թվով՝ պսակադրման օրից մինչև ամուսնու մահվան օրը» ։
Կարգը
Ֆրանսիայում հետմահու ամուսնության իրավունք ստանալ ցանկացող յուրաքանչյուր մարդ դիմում է ներկայացնում Ֆրանսիայի նախագահի անունով, որն այնուհետև նրան ուղարկում է արդարադատության նախարարին և մարզային դատախազին։ Եթե զույգն ի սկզբանե պատրաստվում էր ամուսնանալ և ստացել էր հանգուցյալի ընտանիքը համաձայնությունը, այդ դեպքում դատախազը հետ է ուղարկում նախագահի դիմումը։ Ըստ վիճակագրության՝ հետմահու ամուսնության հայցման չորս դիմումատուներից մեկին մերժում են։ Ամուսնության իսկության ստուգման օրինակներն են տեղական դատարանի շենքի պատերին փակցված ամուսնության պաշտոնական հրապարակումը կամ զինվորի հրամանատարի գրավոր թույլտվությունը։ Դիմումը կարող է ներառել նաև հարգալից պատճառ, ինչպիսիք են երեխայի ծնունդը կամ հարսնացուի մահը ։ Հղիությունը ամուսնություն գրանցելու պատճառ կամ միտում չի կարող հանդիսանալ։ Ամուսնությունը գրանցվում է հետին ամսաթվով՝ փեսայի կամ հարսի մահվան օրով։ Եթե զույգը նշանադրվել և համաձայնության են եկել առաջիկա ամուսնության համար, հետմահու ամուսնությունը պարտադիր չէ, մասամբ այն պատճառով, որ ցանկացած, նույնիսկ ապրող զույգ, կարող է փոխել իր միտքը վերջին րոպեին։ Հետմահու ամուսնությունը կարող է խափանվել նաև վստահված անձի կողմից։ Դատավորի խնդիրն այն է, որ փաստաթղթերը պատշաճ կերպով լրացվեն։ Դատավորն իրավունք չունի վիճարկելու փաստաթղթերի իրավազորությունը։
Դիմումի քննարկումը
Քաղաքացիական օրենսգրքի 171-րդ հոդվածի համաձայն՝ պահանջվում է, որ դիմողը մատնանշի հետմահու ամուսնության դիմելու հարգելի պատճառները։ Հանրապետության նախագահը հանգամանորեն ուսումնասիրում է զույգերից մահացածի մահվան հանգամանքները։
Հետմահու ամուսնության պատճառները
Հետմահու ամուսնությունների հիմնական պատճառը հղի հարսնացուի երեխաների օրինականացումն է։ Բացի այդ՝ նման ամուսնությունների պատճառը հիմնականում զգացմունքային դաշտն է։ Հետմահու ամուսինները սովորաբար նախընտրում են լռել իրենց ամուսնության մասին։ Սակայն վերջերս Քրիստել Դիմիչել անունով կինը նամակ է գրել Նյու Յորք Թայմս-ին՝ խնդրելով, որ ամբողջ աշխարհն իմանա այն մասին, որ մարդիկ ընտրություն ունեն ամուսնանալու իրենց կորցրած սիրելիների հետ։ Դիմիչելը այս տիպի ամուսնությունը բնութագրել է որպես հրաշալի և հայտարարել, որ «նա անցել է ամուսնության արարողության պատշաճ ոգով»։
Գույքի ժառանգումը
Օրենքը թույլ չի տալիս ապրող ամուսնուն ստանալ ժառանգություն գումար կամ գույք։ Ենթադրվում է, որ ամուսինների միջև գոյություն չունի ընդհանուր սեփականություն։
Հետմահու ամուսնության հետևանքները
Հետմահու ամուսնությունից հետո ապրող ամուսինը կամ կինը ինքնաբերաբար դառնում է ամուրի կամ այրի։ Հետմահու ամուսնությունը կարող է նաև հարազատացնել փեսային կամ հարսին մահացածի ընտանիքի հետ և բարոյական բավարարվածություն առաջացնել։ Կարող է խոչընդոտ հանդիսանալ օրինական ամուսնության համար։ Հետմահու ամուսնությունները նաև ցույց են տալիս մարդու կամքը՝ կողակցի մահը հաղթահարելու համար։ Կտակը կիրառելի չէ ամուսնության այս տեսակի համար։ Սակայն այրին կարող է նպաստներ ստանալ՝ ապահովագրական արտոնությունների իրավունքով։
ԱՄՆ
2009 թվականին հետմահու ամուսնության արարողություն է տեղի ունեցել Իլինոյս նահանգի Բատալիա քաղաքում՝ Էննի Հոփքինսի համար ։ Ամուսնական արարողությունը բաց միջոցառում էր հանրության համար և միաժամանակ դրամահավաքի ակցիա էր հանդիսանում Էննի Հոփքինսի անվան խրախուսական կրթաթոշակների հիմնադրամի համար (անվանվել է նրա անունով)։ 1987 թվականի մարտի 10-ին Մայամիից Իսահակ Վոգինյակը մահացավ սրտի կաթվածից՝ չհասցնելով ամուսնանալ իր հարսնացուի հետ։ Երկու շաբաթ անց շրջանային դատավոր Ջորջ Օրրը դատարանի քարտուղարին հրամայել է ստորագրել ամուսնական վկայական՝ Վոգինյակի անունով ։
Հարավային Կորեա
1983 թվականի դեկտեմբերին Մուն Հին Ջինը Նյու Յուրքում վթարի է ենթարկվում և մահանում։ Մունի մահը տեղի է ունեցել այն ժամանակ, երբ նա իր հարսնացուի՝ բալետի պարուհի Ջուլիայի հետ որոշել էր կազմակերպել ճոխ հարսանիք։ Տղայի մահից հետո Մունի ծնողները 1984 թվականի փետրվարի 20-ին պսակադրության հետմահու արարողություն են կատարել ։ 1982 թվականին մահանում է կորեացի մեծ բռնցքամարտիկ Կիմ Դուկը։ Վերջինիս հարսնացուն պսակադրման արարողություն է կատարում հենց այն մարզադահլիճում, որտեղ ռինգի ժամանակ ծանր վնասվածքի պատճառով մահացել էր Կիմ Դուկը։ Այն պահին, երբ Կիմը գտնվում էր վերակաենդանացման բաժանմունքում, հարսնացուն հղի էր։ Լի Յո Միին ասել է, որ ինքը պատրաստ է եղել այրիություն պահել իր հետագա կյանքի ընթացքում, որը նվիրել է իր երեխայի դաստիարակությանը։ Կորեայում հետմահու ամուսնությունը սովորական երևույթ է՝ ամուսնանալ փեսացուի հոգու հետ, որը մահացել է պլանավորված հարսանիքից առաջ։ Ապրող ամուսինը կամ կինը կարող են ամուրիություն պահպանել մնացած կյանքի ընթացքում, սակայն այս ավանդույթը Հարավային Կորեայում ներկայումս օրինական չէ։
Գերմանիա
«Աննա Ֆրանկի օրագիրը» վեպում կա կերպար՝ Ալբերտ Դյուսեր անունով, ում իրական նախատիպը Ֆրից Պֆեֆֆերն է։ 1930-ական թվականներին Պֆեֆերը հանդիպել է Շարլոթ Քալեթին։ Նրանք ապրում էին միասին, սակայն նրանց արգելված էր ամուսնանալ ։ Ըստ Նյուրնբերգյան սկզբունքների՝ նրանք չէին կարող ամուսնանալ, քանի որ հարսնացուն հրեա էր։ 1937 թվականի մարտի 31-ին մահանում է Պֆեֆֆերը, և 1950 թվականին հետին ամսաթվով (1937 թվական, մարտի 31) Շառլոտան գրանցում է հետմահու ամուսնություն՝ հենց Պֆեֆֆերի հետ
Հարավային Աֆրիկա
2004 թվականին Հարավային Ամերիկայում տղամարդը սպանել էր իր հարսնացուին, իսկ հետո ինքնասպան եղել։ Ավելի ուշ՝ նրանց հետմահու ամուսնացնում են հարսի և փեսայի ընտանիքիների համաձայնությամբ, որպեսզի նրանք հասարակության մեջ և այն աշխարհում ընկալվեն որպես երջանիկ զույգ ։
Չինաստան
Չինաստանում գոյություն ունի հազվագյուտ ավանդույթ է, որը կոչվում է «անմարմին ամուսնություն» կամ «ամուսնություն հոգիների համար»։
Պատճառները, թե ինչու են Չինաստանում կազմակերպվում հետմահու ամուսնություններ
Չինական մշակույթում խայտառակություն է չամուսնացած աղջկա հղիանալը, և նման աղջիկները խուսափում են հասարակությունից ։ Հետմահու ամուսնությունները Չինաստանում տոհմի շարունակություն են նշանակում։ Մահացածի կինը կարող է երեխա որդեգրել, որը կշարունակի նրա տոհմը։ Մյուս պատճառը, որին տղամարդիկ կարող են դիմել հետմահու ամուսնության, այն է, որ երազում նրանց հաճախ են այցի գալիս արու ուրվականները, ովքեր ցանկանում են ամուսնանալ։ Չինական ավանդույթի համաձայն՝ կրտսեր եղբայրներին չի կարելի ամուսնանալ այնքան ժամանակ, քանի դեռ ավագ եղբայրը չի ամուսնացել, այնպես որ երբեմն Չինաստանում հետմահու ամուսնությունները գրանցվում են ավագ եղբայրների կողմից, որպեսզի կրտսերները կարողնան ամուսնանալ։
Հարսանեկան արարողություն
Երբեմն հանգուցյալի ընտանիքը հոգևորականին, ով անցկացնում է հարսանիքը, ընդունում է որպես խնամակալ։ Հաջորդ անգամ, երբ նրանք կգան խնամակալի մոտ, նրանք կարմիր ծրար են թողնում այն հույսով, որ մահացածի հարսնացուն ինչ-որ կերպ նշանով կտա իր համաձայնությունը։ Չինաստանում այս տիպի ամուսնական արարողությունը համատեղում է հարսանիքն ու թաղումը։ Փեսայի և հարսի ընտանիքները նվերներ են փոխանակում տարբեր համարժեքներով, այդ թվում՝ տորթեր, զգեստներ և փողեր։ Մահացածին հանրությանը ներկայացնելու համար սեղանին դնում են նրա նկարը։ Հարսանյաց այս արարողությունների մեծ մասն անցկացվում է նույն ավանդույթներով, ինչ ավանդական հարսանիքները։
Հետմահու ամուսնությունները Սուդանում
Սուդանում ավանդույթ կա, երբ մահացածի եղբայրը նրան փոխարինում է հարսանիքին, իսկ նրա բոլոր երեխաները հետագայում համարվելու են մահացած եղբոր զավակները։ Կինը ամուսնանում է, որպեսզի շարունակի հանգուցյալ ամուսնու տոհմը։ Կինը նույնպես կարող է ամուսնանալ հանգուցյալ փեսայի հետ, որպեսզի չկորցնի ունեցվածքը։
Մորմոնները և հետմահու ամուսնությունը
Մորմոնական եկեղեցին հավատում է, որ ամուսնությունները կարող են անցկացնվել ոչ միայն «հավիտյանս հավիտենից», այլև «մինչև մահը չբաժանի» խոսքերով։ Ըստ մորմոնների՝ Հիսուսը տվեց այդ իրավունքը Պետրոս առաքյալին. «Եվ ես Ձեզ կտամ երկնքի արքայության բանալիները. և ինչը կապ ունի երկրի վրա, կապ է ունենալու նաև երկնքում, ինչը կորած Է երկրի վրա, կորած է նաև երկնքում»։ Ըստ մորմոնների՝ սա վերաբերում է երկնային կամ հետմահու ամուսնությանը։ Հաղորդությունը կարող է կազմակերպվել ինչպես հանգուցյալի, այնպես էլ ապրողի համար։ Հետմահու արարողություններ կարող են կատարվել ապրողի և հանգուցյալի համար, կամ, ինչպես ավելի տարածված դեպերքում, հանգուցյալների միջև։ Ցանկացած դեպքում՝ զույգը պետք է ամուսնանա (և՛ երկրային, և՛ երկնային կյանքում)։ Այսպիսով, այս պրակտիկան դիտվում է որպես ամուսնական կապերի ամրապնդման հետմահու արարողություն, քան թե հետմահու ամուսնություն։ Եկեղեցու վարդապետությանը մնում է անորոշ, թե ով ում հետ պետք է «հավերժ ամուսնանա»՝ բազմաթիվ ամուսինների կամ կանանց դեպքում։ Հոգևոր աշխարհում պետք է գրանցվի մեկ ամուսնություն՝ ի տարբերություն երկրային կյանքի, երբ մարդը կարող է երկու և ավելի անգամ գրանցել ամուսնություն։ Մորմոնների եկեղեցին երկնային կյանքում արգելում է բազմակնությունը։
Լևիրատ
Լևիրատը նույնպես հետմահու ամուսնական արարողություն է, երբ եղբայրը պետք է ամուսնանա հանգուցյալ եղբոր կնոջ հետ։
Լևիրատի պատճառները
Երբեմն լևիրատը նպատակ ունի աջակցել այրուն և նրա երեխաներին։ Երբեմն այն դիտվում է նաև կանանց ազատության սահմանափակում։ Շատ դեպքերում էլ դիմում են լևիրատին՝ հանգուցյալի տոհմը շարունակելու համար։ Օրինակ՝ հրեական եկեղեցին լևիրատը միանգամայն օրինական է համարում։
Հետմահու ամուսնությունները գեղարվեստական գրականության և կինոյի մեջ
Լիզա Սիի «Սիրահարված Պիոնին» վեպի (Նյու Յորք, Ռենդ Հաուս, 2007) գործողություններ տեղի են ունենում Չինաստանում 17-րդ դարում, որտեղ գլխավոր հերոսուհին՝ Պիոնները, մահանում է։ Հետագայում բանաստեղծը, ով ամբողջ կյանքում սիրել էր Պիոներին, ամուսնանում է նրա հոգու հետ։ Էլիզաբեթ Մակ Կրակենի «Հսկայի տունը» վեպում Պեգգի Կորտ անունով գրադարանավարը հանդիպում է տասնմեկամյա տղա Ջեյմս Սվիթին, ով տառապում էր հազվագյուտ հիվանդությամբ։ Գրադարանավարուհին սկսում է ջերմ զգացմունքներ տածել Սվիթի նկատմամբ, իսկ վերջինիս մահից հետո իրեն հռչակում է Սվիթի հետմահու հարսնացուն։ «Հարսնացուի դիակը» անիմացոին ֆիլմում տղան պատահաբար ամուսնանում է մահացած աղջկա հետ։ Երբ նա համաձայնում է խզել ամուսնությունը մահացածի հետ, նրան ասում են, որ նա պետք է թույն ընդունի և մահանա, քանի որ ամուսնական ուխտը ասում է՝ «մինչև մահը բաժանի», իսկ մահն արդեն բաժանել է ապրող ամուսնուն և մահացած կնոջը։ Չնայած նրան, որ նա համաձայնում է խմել թույն ու մեռնել, հանկարծ անսպասելիորեն հասկանում է, որ իրեն ավելի լավ է ամուսնանալ և հավերժ կենդանի պահել իր հարսնացուի անունը։ Հանգուցյալ կինն այնուհետև վերածվում է մթության մեջ թռչող թիթեռների։ «Սև ցուցակ» հեռուստասերիալում կա դրվագ հետմահու ամուսնության մասին։
Ծանոթագրություններ
Կատեգորիա:Ամուսնական իրավունք Կատեգորիա:Ամուսնության տեսակներ Կատեգորիա:Ամուսնություններ և միություններ ըստ երկրի Կատեգորիա:Ամուսնություն
True Blue
«True Blue», ամերիկացի երգչուհի Մադոննայի երգը, որը ձայնագրվել է նրա երրորդ ստուդիական ալբոմում՝ True Blue (1986): Թողարկվել է 1986 թվականի սեպտեմբերի 29-ին որպես երրորդ սինգլ։ Մեծ Բրիտանիայում, Իլանդիայում և Կանադայում հասել է առաջին հորիզոնականի։ ԱՄՆ-ում հասել է երրորդ հորիզոնականի։
Վելիկոբուռլուկի շրջան
Վելիկոբուռլուկի շրջան (Великобурлуцький район), շրջան Ուկրաինայի Խարկովի մարզում։
Ստեղծվել է 1923 թվականին։ Վարչական կենտրոնը՝ Վելիկիյ Բուրլուկ ։
Աշխարհագրություն
Շրջանի տարածքի մակերեսը կազմում է 1220,8 կմ²։
Բնակչություն
2005 թվականի մարդահամարի արդյունքներով շրջանում բնակվում էր 26500 մարդ։ Բնակչության խտությունը կազմում էր 21,71 մարդ/կմ²։
Չեխեր
Չեխեր (Češi), արևմտասլավոնական ազգ, որը կազմում է Չեխիայի հիմնական բնակչությունը։ Ընդհանուր բնակչությունը մոտ 11 միլիոն է, լեզուն չեխերենն է։ Այն մտնում է սլավոնական խմբի արևմտասլավոնական ճյուղի մեջ, մոտ է սլովակերենին։
Չեխական սփյուռքի ամենամեծ համայնքը ԱՄՆ-ում է՝ ավելի քան մեկ միլիոն մարդ։ Շատ չեխեր ապրում են Ֆրանսիայում, Միացյալ Թագավորությունում, Սլովակիայում, Խորվաթիայում, Ավստրիայում և Լեհաստանում։
Ծանոթագրություններ
Կատեգորիա:Չեխեր
Զահլեի շրջան
Զահլե (قضاء زحلة‎‎), Լիբանանի 25 շրջաններից մեկը, որը գնտվում է Բեկաայի մարզում։ Քաղաքի վարչական կենտրոնն է հանդիսանում Զահլե քաղաքը։
Աշխարհագրություն
Շրջանը տեղակայված է Լիբանանի արևելյան մասում և ունի 418 կմ² տարածք։ Արևմուտքում սահմանակից է Մատնիի, Բաաբդայի և Ալեյի շրջաններին, հարավում՝ Արևմտյան Բեկաայի և Ռաշայայի շրջաններին, հյուսիսում՝ Բաալբեկի շրջանին, արևելքում՝ Սիրիայի Հանրապետությանը։
Համայնքներ
Շրջանը բաժանվում է 29 համայնքների ։
Ծանոթագրություններ
Կատեգորիա:Լիբանանի շրջաններ Կատեգորիա:Բեկաայի մարզ
Վեբստեր շրջան (այլ կիրառումներ)
Վեբստեր շրջան, կարող է վերաբերել՝
Մարուգամե
Մարուգամե (丸亀市) քաղաք Ճապոնիայում, ընդգրկված է Կագավա պրեֆեկտուրայում։ Քաղաքի տարածքը 111.79 կմ² է, բնակչությունը՝ 110 466 մարդ (2014 թվականի օգոստոսի 1-ի մարդահամար) , բնակչության խտությունը 988.16 մարդ/կմ² է ։
Աշխարհագրական դիրք
Քաղաքը գտնվում է Սիկոկու կղզու Կագավա պրեֆեկտուրայի Սիկոկու տարածաշրջանում։ Նրան սահմանակցում են Սակաիդե, Ձենցուձի, Կուրասիկի, Կասաոկա քաղաքները և Ուտաու, Այագավա, Տաձոցու, Մաննո բնակավայրերը ։
Բնակչություն
Քաղաքի բնակչությունը 110 466 մարդ է (2014 թվականի օգոստոսի 1), իսկ խտությունը՝ 988,16 մարդ/կմ²։ Բնակչության թվաքանակի փոփոխությունը 1980 թվականից 2005 թվականներին ՝
Տնտեսություն
Տնտեսությունը արտադրում է քիմիական նյութեր, տեքստիլներ, աղ, բրինձ և գարի ։ 1980-ականների սկզբին ծովից վերականգնվեցին մեծ ծովափնյա աղի հանքերը` հետագա տնտեսական զարգացումը խթանելու համար ։ Քաղաքի նշանակությունը՝ որպես նավահանգիստ Կիոտոյի և Օսակայի շրջաններից եկող ուխտավորների համար՝ Կոտոհիրայի Կոմպիրա սրբավայրում երկրպագելու համար (Տոկուգավայի շրջանից մինչև Մայիջի վաղ շրջանը) նվազել է 1889 թվականին և ավելի շուտ՝ երկաթուղու բացումը Մացուամա և Տակամացու միջև ։ Քաղաքը հանդիսանում է խոշոր քաղաքների հետ կապող ավտոբուսի և օդային ծառայության զարգացման ենտրոն։
Հղումներ
Կատեգորիա:Կագավա պրեֆեկտուրայի քաղաքներ Կատեգորիա:Ճապոնիայի քաղաքներ Կատեգորիա:Ճապոնիայի պրեֆեկտուրաներ
Վոլչանսկի շրջան
Վոլչանսկի շրջան (Вовчанський район), շրջան Ուկրաինայի Խարկովի մարզում։
Ստեղծվել է 1923 թվականին։ Վարչական կենտրոնը՝ Վոլչանսկ ։
Աշխարհագրություն
Շրջանի տարածքի մակերեսը կազմում է 1888,1 կմ²։
Բնակչություն
2013 թվականի մարդահամարի արդյունքներով շրջանում բնակվում էր 47948 մարդ։ Բնակչության խտությունը կազմում էր 25,39 մարդ/կմ²։
Արտաքին հղումներ
Կատեգորիա:Խարկովի մարզ Կատեգորիա:Ուկրաինայի շրջաններ
Դևիդ Բրայան Վուդսայդ
Դևիդ Բրայան (Դ. Բ․) Վուդսայդ (David Bryan "D. B." Woodside, )՝ ամերիկացի դերասան։
Վուդսայդը առավել հայտնի է Սպիտակ տան շտաբի ղեկավարի՝ Ուեյն Փալմերի դերով, «24 ժամ» հեռուստասերիալում ։ Նրա մյուս դերերի շարքում առանձնանում են՝ «Բաֆֆի` վամպիրների բնաջնջողը» (Ռոբին Վուդ), «Ծնողները» (բժիշկ Ջո Պրեստիջ), «Suits» (Ջեֆֆ Մալոն) և «Լյուցիֆեր» (Ամենադիել) սերիալները ։
Երիտասարդ կյանք և կրթություն
Վուդսայդը ծնվել է Ճամայկայում, Քուինս, Նյու Յորք։ Սովորել է Ռոյ Կ․ Կետչամի միջնակարգ դպրոցում և ստացել է բակալավրի դիպլոմ Օլբանի Համալսարանում։ Վուդսայդը ավարտել է Յելի համալսարանի դերասանական դպրոցը։
Անձնական կյանք
2006 թվականից մինչև 2010 թվականը հանդիպում էր դերասանուհի Գոլդեն Բրուքսի հետ։ Նախկին զույգը ունի դուստր՝ Դակոտան, որը ծնվել է 2009 թվականի սեպտեմբերին ։
Ծանոթագրություններ
Կատեգորիա:Ամերիկացի դերասաններ Կատեգորիա:Ամերիկացի տղամարդ կինոդերասաններ
Վադիմ Դելոնե
Վադիմ Նիկոլաևիչ Դելոնե (Vadim Delaunay, )՝ ռուս պոետ, գրող, այլախոհ, 1968 թ. օգոստոսի 25-ին Մոսկվայի Կարմիր հրապարակում ԽՍՀՄ զորքերի՝ Պրահա ներխուժման դեմ կազմակերպված ցույցի մասնակից։
Ծնվել է ռուսական մտավորականների ընտանիքում։ Պապը ֆրանսիական ծագմամբ խորհրդային մաթեմատիկոս էր, ակադեմիայի թղթակից-անդամ։
Սովորել է մաթեմատիկական հատուկ դպրոցում, ապա՝ Մոսկվայի պետական մանկավարժական համալսարանում, որտեղից հեռացվել է ԽՄԿԿ ԿԿ ուղղված նամակը ստորագրելուց հետո։
Գրել սկսել է 13 տարեկանից։ 1984 թ. հետմահու պարգևատրվել է Դալի գրական մրցանակով։
Հղումներ
Կատեգորիա:Ռուս բանաստեղծներ Կատեգորիա:Խորհրդային այլախոհներ Կատեգորիա:Խորհրդային բանաստեղծներ Կատեգորիա:20-րդ դարի տղամարդ գրողներ Կատեգորիա:Խորհրդային տղամարդ գրողներ Կատեգորիա:Բանաստեղծներ այբբենական կարգով
Բելոզյորկայի շրջան
Բելոզյորկայի շրջան (Білозерський район), շրջան Ուկրաինայի Խերսոնի մարզում։
Ստեղծվել է 1939 թվականին։ Վարչական կենտրոնը՝ Բելոզյորկա ։
Աշխարհագրություն
Շրջանի տարածքի մակերեսը կազմում է 1700 կմ²։
Բնակչություն
2013 թվականի մարդահամարի արդյունքներով շրջանում բնակվում էր 66988 մարդ։ Բնակչության խտությունը կազմում էր 39,4 մարդ/կմ²։
Արտաքին հղումներ
Կատեգորիա:Խերսոնի մարզ Կատեգորիա:Ուկրաինայի շրջաններ
Ժամանակի պարագա
Ժամանակի պարագա, նախադասության երկրորդական անդամ, բայական անդամի լրացում, որը ցույց է տալիս գործողության, եղելության ժամանակը, այսինքն՝ այն ժամանակահատվածը, որի ընթացքում սկսվում կամ ընթանում և կամ ավարտվում է գործողությունը ։ Հիմնական հարցերն են՝ ե՞րբ, երբվանի՞ց։
Ժամանակի պարագան ունի իմաստային տարբերակներ, որոնք անվանվում են գործողության կատարման, սկզբնավորման, վախճանի ժամանակի պարագաներ ։ Ժամանակի պարագան ցույց է տալիս՝
Արտահայտություն
Հայերենում ժամանակի պարագան արտահայտվում է.
Չերեպանովների հուշարձան
Չերեպանովների հուշարձան (Памятник Черепановым), Եֆիմ Ալեքսեևիչ և Միրոն Եֆիմովիչ Չերեպանովներին նվիրված հուշարձան Ռուսաստանի Սվերդլովսկի մարզի Նիժնի Տագիլ քաղաքում։
Ժամանակի պարագա
Արտահայտություն
Ժամանականիշ որոշ բառեր ժամանակի պարագայի պաշտոնում հանդես կարող են գալ միայն բառակապակցությամբ, օրինակ՝ այդ օրը, մի օր, հետևյալ օրը, ամեն օր։
Չերեպանովների հուշարձան
Պատմություն
Ռուս գյուտարարներ և արդյունաբերական ինժեներներ հայր ու որդի Չերեպանովների հուշարձանը տեղադրելու մասին որոշումը ԽՍՀՄ ժողովրդական կոմիտեն ընդունվել է  1949 թվականի օգոստոսի 22-ին։ Քանդակագործ Անդրեյ Սեմյոնովիչ Կոնդրատևը (1913-1978) հաստատման համար Նիժնի Տագիլի գլխավոր ճարտարապետի գրասենյակ է տարել հուշարձանի նախագծի էսքիզը, որը նա մշակել էր որոշման ընդունումից երկու տարի հետո։ 1950 թվականի հունվարի 17-ին կոմիտեն Կոնդրատևին հաստատել է որպես հուշարձանի քանդակագործ, իսկ նախագծի ճարտարապետ՝ Ա. Վ. Սոտնիկովին ։
Ժամանակի պարագա
Ծանոթագրություններ
Կատեգորիա:Բայական անդամի պարագա լրացումներ
Չերեպանովների հուշարձան
Պատմություն
Հուշարձանի ստեղծման աշխատանքները տևել են մի քանի տարի։ 1953 թվականի հուլիսի 7-ին Նիժնի Տագիլ քաղաքային խորհրդի գործադիր կոմիտեն հուշարձանի կառուցման համար բանկում հաշվեհամար է բացել, իսկ 1955 թվականի նոյեմբերի 2-ին Սվերդլովսկի մարզի գործադիր կոմիտեն 251 հազար ռուբլի է հատկացրել հուշարձանի տեղադրման համար, ինչն այդ ժամանակաշրջանի համար մեծ գումար էր, քանի որ երկրի բոլոր ուժերն ու միջոցներն օգտագործում էին Հայրենական մեծ պատերազմից հետո վերականգնման համար։
Հուշարձանը ստեղծվել է բրոնզից, ձուլվել է Լենինգրադում։ Տեղադրված է կարմիր գրանիտից պատրաստված պատվանդանի վրա ։ Ընդհանուր բարձրությունը 7,5 մետր է, քաշը՝ գրեթե 9 տոննա։ Պատվանդանի հետևի տեքստում գրված է. ՏԱՂԱՆԴԱՎՈՐ ՌՈՒՍ ՄԵՔԵՆԱՇԻՆԱՐԱՐՆԵՐ ՌՈՒՍԱՍՏԱՆԻ ԱՌԱՋԻՆ ՇՈԳԵՔԱՐՇԻ ԿՈՆՍՏՐՈՒԿՏՈՐՆԵՐԻՆ 1833-1834 թթ.
Հազարան Բլբուլ (ռուսական)
Հազարան Բլբուլ, հեքիաթային թռչուն, ռուսական հեքիաթների կերպար, սովորաբար գլխավոր հերոսի փնտրտուքների թիրախ։ Նրա փետուրներն ունեն փայլելու հատկություն և իրենց փայլով կարող են վնասել մարդու տեսողությունը։ Հազարան Բլբուլը հրեղեն թռչուն է, նրա փետուրները արձակում են արծաթափայլ և ոսկեփայլ շողեր։ Թևերը նման են բոցի կրակե լեզուներին, իսկ աչքերը փայլփլում են բյուրեղի նման։ Չափերը հասնում են սիրամարգի չափերին։
Չերեպանովների հուշարձան
Պատմություն
Հուշարձանի բացումը տեղի է ունեցել 1956 թվականի նոյեմբերի 4-ին, ժամը 12.00-ին։ Բացմանը ներկա են գտնվել հազարավոր քաղաքացիներ, բացման խոսքով հանդես է եկել քաղաքային կուսակցության կոմիտեի առաջին քարտուղար Վիտալի Իվանովիչ Դովգոպոլը, որը հետագայում դարձել է Նիժնի Տագիլ քաղաքի պատվավոր քաղաքացի (Դովգոպոլն ակտիվորեն նպաստել է հուշարձանի ստեղծման աշխատանքին)։
Հազարան Բլբուլ (ռուսական)
Պատմություն
Հազարան Բլբուլի հայթայթումը զուգակցված է մեծ դժվարությունների հետ։ Դա այն խնդիրն էր, որը թագավորը (հայրը) հանձնարարում է որդիներին։ Թռչունին գտնել հաջողվում է միայն կրտսեր որդուն։ Դիցաբանները նրկայացնում են Հազարան Բլբուլին որպես կրակի, լույսի, արևի մարմնավորում։ Նա սնվում է երիտասարդացնող, գեղեցկացնող և անմահացնող ոսկյա խնձորներով։ Երբ նա երգում է, կտուցից մարգարիտներ են թափվում։
Հազարան Բլբուլի երգը բուժում է հիվանդներին և վերականգնում է տեսողությունը։ Մի կողմ դնելով տարբեր դիցաբանական բացատրությունները՝ Հազարան Բլբուլին կարելի է համեմատել միջնադարի ռուսական և արևմտաեվրոպական գրականության մեջ հիշատակվող փյունիկ թռչունի հետ, որը վերածնվում է մոխրի մեջից։ Հազարան Բլբուլի նախատիպը սիրամարգն է։ Երիտասարդացնող խնձորները իրենց հերթին կարելի է համադրել նռենու պտուղների հետ։
Չերեպանովների հուշարձան
Պատմություն
Ա. Ս. Կոնդրատևը իր գաղափարը բացատրել է որպես ռուսական ուժի իլյուստրացիա հոր` Եֆիմ Չերեպանովի կերպարով, որին քանդակել է նստած. վերջինս որդուն՝ Միրոնին, ցույց է տալիս գծագրերը և նրան տեխնիկական հանձնարարություն տալիս։ Միրոն Չերեպանովը պետք է պատկերված լիներ մատիտով, սակայն հանձնաժողովի դժգոհության պատճառով մատիտը փոխարինվել է կարկինով, քանի որ մատիտը հարմար չէր ինժեների կերպարին։ Միրոն Չերեպանովի կանգնած կերպարը խորհրդանշում է վստահություն և հանգստություն։ Հուշարձանի էսքիզը մշակելիս Անդրեյ Կոնդրատևն ուսումնասիրել է Չերեպանովների կյանքը, ինչպես նաև այդ դարաշրջանի հագուստը։ Ճարտարապետ Սոտնիկովն առաջարկել է հուշարձանը տեղադրել Նիժնի Տագիլի երկաթուղային կայարանում, սակայն քաղաքային վարչակազմը որոշել է այն տեղադրել Թատերական հրապարակում։ Սկզբում ժողովուրդը հուշարձանն անվանել է «Երկու հրեաներ», քանի որ տեղացած առաջին ձյունը ծածկել է Չերեպանովների գլուխները սպիտակ թասակներով, սակայն այս ոչ պաշտոնական անունը չի պահպանվել։ Օգտագործել են նաև «Չերեպանովները» կամ երբեմն «Չերեպ» կարճ ձևերը։
Հազարան Բլբուլ (ռուսական)
Պատմություն
Ամեն տարի աշնանը Հազարան Բլբուլը մահանում է, իսկ գարնանը՝ վերածնվում։ Երբեմն էլ պատահաբար կարելի է գտնել պոչից ընկած մի փետուր, որը կփոխարինի անգամ ամենավառ լուսավորությունը։ Որոշ ժամանակ անց փետուրը վերածվում է ոսկու։
Չերեպանովների հուշարձան
Պատմություն
2007 թվականին Նիժնի Տագիլ քաղաքի հիմնադրման 285-ամյակի նախաշեմին հուշարձանը վերականգնվել է։
Հազարան Բլբուլ (ռուսական)
Պատմություն
Հազարան Բլբուլ որսալու համար որպես թակարդ օգտագործում են ոսկե վանդակ։
Հազարան Բլբուլը 2009 թվականի խորհրդանիշն էր Մոսկվայում անցկացվող Եվրատեսիլ 2009 երգի մրցույթում։
Չերեպանովների հուշարձան
Արտաքին հղումներ
Կատեգորիա:1956 հիմնադրումներ Ռուսաստանում Կատեգորիա:Սվերդլովսկի մարզի հուշարձաններ Կատեգորիա:Ռուսաստանի մշակութային ժառանգություն
Հազարան Բլբուլ (ռուսական)
Գրականություն
Կատեգորիա:Դիցաբանական թռչուններ Կատեգորիա:Կերպարներ այբբենական կարգով Կատեգորիա:Փյունիկներ
Արտեմար
Արտեմար (Artemare), համայնք Ֆրանսիայում։ Գտնվում է Ռոն Ալպեր մարզում, Էն գավառում, Բելե շրջանում։ Շամպայն ան Վալրոմե շրջանի համայնք է։
INSEE կոդ՝ 01025։
Աշխարհագրություն
Համայնքը գտնվում է ծովի մակարդակից 258 մ բարձրության վրա։ Գտնվում է Բելե քաղաքից 13 կմ դեպի հյուսիսի, Յուրա լեռնազանգվածի տարածքում։ Մոտակայքով հոսում է Սերան գետը, որը թափվում է Ռոնա գետ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բաալբեկի շրջան
Աշխարհագրություն
Շրջանը գտնվում է Լիբանանի հյուսիսարևմտյան մասում՝ 2278 կմ² տարածքով։ Շրջանի արևմտյան սահմանն է Քեսերվան, Ջեբեյլ, Բաթրուն և Բիշարին, հյուսիսարևմտյան սահմանն է Զահլեի շրջանը, հյուսիսը և արևմուտքը՝ Սիրիան։
Համայնքներ
Շրջանը բաժանվում է 52 համայնքների ։
Ծանոթագրություններ
Կատեգորիա:Լիբանանի շրջաններ Կատեգորիա:Բաալբեկի շրջան (Լիբանան)
Բերիսլավի շրջան
Բերիսլավի շրջան (Бериславський район), շրջան Ուկրաինայի Խերսոնի մարզում։
Ստեղծվել է 1938 թվականին։ Վարչական կենտրոնը՝ Բերիսլավ ։
Աշխարհագրություն
Շրջանի տարածքի մակերեսը կազմում է 1721 կմ²։
Բնակչություն
2013 թվականի մարդահամարի արդյունքներով շրջանում բնակվում էր 48577 մարդ։ Բնակչության խտությունը կազմում էր 28,23 մարդ/կմ²։
Արտաքին հղումներ
Կատեգորիա:Խերսոնի մարզ Կատեգորիա:Ուկրաինայի շրջաններ Կատեգորիա:1923 հիմնադրված պետություններ և տարածքներ
Դալուդաղ
Դալուդաղ, լեռնաշղթա Հայկական Տվրոս լեռնահամակարգում, Դիարբեքիր քաղաքից հյուսիս, Արևմտյան Տիգրիսի ավազանում։ Նշանակված է Լինչի քարտեզում :
Ծանոթագրություններ
Կատեգորիա:Լեռնաշղթաներ
Ինյապի
Ինյապի (պորտ.՝ Inhapi), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի Սերտանի մարզում։ Մտնում է Սերանա դու Սերտան Ալագոանու գավառի կազմի մեջ։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Ալագոաս նահանգի բնակավայրեր
Գենիչեսկի շրջան
Գենիչեսկի շրջան (Генiчеський район), շրջան Ուկրաինայի Խերսոնի մարզում։
Աշխարհագրություն
Շրջանի տարածքի մակերեսը կազմում է 3008 կմ²։
Արտաքին հղումներ
Կատեգորիա:Խերսոնի մարզ Կատեգորիա:Ուկրաինայի շրջաններ
Հերմելի շրջան
Հերմելի շրջան (قضاء الهرمل), Լիբանանի 25 շրջաններից մեկը, որը մտնում է Բեկաայի մարզի մեջ։ Վարչական կենտրոնը համանուն Հերմել քաղաքն է։ Շրջանի բնակչությունը կազմում է 48 000 մարդ։
Աշխարհագրություն
Շրջանը տեղակայված է Լիբանանի հյուսիսարևելյան կողմում՝ 731 կմ² տարածքով։ Շրջանի հարավ և արևելյան սահմաններում սահմանակից է Բաալբեկի շրջանին, արևմուտքից՝ Փոքր-Դանի և Աքքարի շրջանին, իսկ հյուսիսից՝ Սիրիային։
Մանուել Մաչադո
Մանուել Մաչադո ի Ռուիս (Manuel Machado y Ruiz, ), իսպանացի բանաստեղծ, թատերագիր, ժուռնալիստ, 1939 թվականից՝ Իսպանիայի արքայական ակադեմիայի անդամ։
Ռոնալդ Դրևեր
Ռոնալդ Ուիլյամ Փրեսթ Դրևեր (Ronald William Prest Drever, ), շոտլանդացի ֆիզիկոս, մասնագիտացել է լազերի բնագավառում։
Մանուել Մաչադո
Իսպանացի գրող, բանահավաք Անտոնիո Մաչադո ի Ռուիսի և գեղանկարիչ Խոսե Մաչադո ի Ռուիսի եղբայրն է ։
Կենսագրություն
Մանուել Մաչադոն ծնվել է 1874 թվականի օգոստոսի 29-ին, Իսպանիայի Սևիլյա քաղաքում, մտավորականի ընտանիքում (հայրը անդալուզցի բանահավաք էր)։ Ինքը՝ Մանուելը մեծ հռչակ ու փառք նվաճեց առաջին հերթին իր պոետական ստեղծագործության շնորհիվ, որի ներշնչանքի ակունքները գտնվում էին իսպանական ժողովրդական բանահյուսության մեջ։ Եղբոր՝ գրող, բանահավաք Անտոնիոյի հետ համատեղ հեղինակել է նաև մի քանի չափածո պոեմ։
Ռոնալդ Դրևեր
LIGO աստղադիտարանի հիմնադիրներից մեկը, որն զբաղվում է գրավիտացիոն ալիքների գրանցմամբ։ Կալիֆորնիայի տեխնոլոգիական ինստիտուտի էմերիտ պրոֆեսոր ։
Մանուել Մաչադո
Կենսագրություն
Մանուել Մաչադոն բարձրագույն կրթություն ստացել է՝ ավարտելով Մադրիդի կրթության ազատ ինստիտուտը և Սևիլյայի համալսարանի գրականության ու փիլիսոփայության ֆակուլտետը ։ Երիտասարդ տարիներին վարել է բոհեմական կյանք։ 1898-1901 թվականներին ապրել է Փարիզում, «Գառնիե» հրատարակչատանը աշխատել որպես թարգմանիչ։ Եղել է իսպանական մոդեռնիստական շարժման ակտիվ, աչքի ընկնող մասնակիցներից մեկը։ Վերադառնալով Իսպանիա՝ գրական լայն գործունեություն է ծավալել։ Աշխատակցել է նոր-նոր հիմնադրված «ABC» թերթին, պատկերազարդ «Սև ու սպիտակ» ամսագրին։
1910 թվականին ամուսնացել է Էուլալյա Կասերաս Սիեռայի (Eulalia Cáceres Sierra) հետ ։ Դրանից հետո աշխատել է որպես գրադարանավար, ժուռնալիստ։ Առաջին համաշխարհային պատերազմի տարիներին աշխատել է իսպանական «El Liberal» թերթի խմբագրությունում։
Ռոնալդ Դրևեր
Ռոնալդ Դրևերը լազերի կայունացման Փաունդ-Դրևեր-Հոլ տեխնիկայի ստեղծողներից մեկն է։ Այս տեխնիկան կարևոր դեր խաղաց 2015 թվականի սեպտեմբերին գրավիտացիոն ալիքների առաջին հայտնաբերման մեջ    ։
Մանուել Մաչադո
Կենսագրություն
1920-ական թվականների կեսերից մինչև 1944 թվականը եղել է Մադրիդի քաղաքային (մունիցիպալ) թանգարանի տնօրենը։ Մանուել Մաչադոն 1933 թվականի փետրվարի 11-ին, իսպանացի մի շարք այլ մտավորականների հետ մեկտեղ, հիմնադրել է «Խորհրդային Միության բարեկամների միավորում» կազմակերպությունը, սակայն դրանից շատ չանցած, մադրիդյան «El Liberal» թերթում լույս ընծայած իր մի հոդվածում արտահայտելով իր դիրքորոշումը, հայտարարել է, որ ինքը չի ընդունում հասարակության բաժանումը դասակարգերի, մասնավորապես՝ կապիտալիստների և պրոլետարների։ Նրան հավասարապես խորթ էր ինչպես ֆաշիզմը, այնպես էլ կոմունիզմը։
Իսպանիայում բռնկված քաղաքացիական պատերազմի տարիներին՝ 1936-1939 թվականներին, Մանուել Մաչադոն սատարում էր ազգայնականներին, վերջիններիս ձոնում գովաբանական բանաստեղծություններ (այդպիսին է, օրինակ՝ «Կաուդիլիոյի թուրը»), այնինչ եղբայրը՝ Անտոնիոն, աջակցում էր հանրապետականներին ։
Ռոնալդ Դրևեր
Դրևերը մահացել է 2017 թվականի մարտի 7-ին 85 տարեկան հասակում ։
Մրցանակներ և պարգևներ
2002 թվականից Արվեստների և գիտության ամերիկյան ակադեմիայի անդամ ։
Մանուել Մաչադո
Ստեղծագործություններ
Իր բանաստեղծական առաջին ժողովածուն, որը կրում էր «Հոգին» վերնագիրը, Մանուել Մաչադոն հրատարակել է 1902 թվականին ։ Դրան հետևեցին «Կապրիչոս» (1905 թ.), «Չարացած պոեմ» (1909 թ.) գրքերը, անդալուզյան ժողովրդական բանահյուսության մոտիվներով ստեղծված «Կանտե հոնդո»-ն (1912 թ.) և այլ ժողովածուներ։ 1926-1933 թվականներին եղբոր՝ Անտոնիոյի հեղինակակցությամբ գրել ու լույս է ընծայել «Խուան դե Մանյարա» (1927 թ.), «Դափնեվարդեր» (1930 թ.) և մի շարք այլ չափածո թատերգություններ։ Նրա ստեղծագործությունների թեմաներն ընդգրկում են բնությունը, կյանքի ու մահվան, արվեստի, դավանանքի, հավատի հարցերը՝ դիտված ամենատարբեր, երբեմն նույնիսկ հակասական հայեցակետերից։
Ռոնալդ Դրևեր
Մրցանակներ և պարգևներ
2016 թվականի մայիսին Քիփ Թորնի և Ռայներ Վայսի հետ ստացել է Հիմնարար ֆիզիկայի հատուկ մրցանակ, Գրուբերի , Շաոյի , Կավլիի մրցանակներ ՝ գրավիտացիոն ալիքների գրանցման համար։
Ծանոթագրություններ
Կատեգորիա:Ամերիկացի գիտնականներ Կատեգորիա:Փորձարարական ֆիզիկոսներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Գլազգոյի համալսարանի շրջանավարտներ Կատեգորիա:Շոտլանդացի ֆիզիկոսներ
Մանուել Մաչադո
Աղբյուրներ
Կատեգորիա:Իսպանացի բանաստեղծներ Կատեգորիա:Իսպանացի լրագրողներ Կատեգորիա:Իսպանացի գրողներ Կատեգորիա:Իսպանացի գրադարանավարներ
Դայանա Ռոս
Դայանա Ռոս (Diana Ross, լրիվ անուն՝ Դայան Էռնեստին Էռլ Ռոս, Diane Ernestine Earle Ross, ), ամերիկացի երգչուհի (սոուլ, ռիթմ ընդ բլյուզ, փոփ, դիսկո, ջազ, ռոքնռոլ), երգահան, դերասանուհի, երաժշտական պրոդյուսեր։ 1960-ական թվականներին եղել է The Supremes խմբի անդամ։ 1970-ական թվականների սկզբին սկսել է մենակատարի կարիերա։ Բազմիցս ներկայացվել է Գրեմմի, Օսկար, Ոսկե գլոբուս, American Music Awards, BAFTA և այլ մրցանակների։
Դայանա Ռոսն այն քչերից մեկն է, որը միանգամից երկու աստղ ունի Հոլիվուդի փառքի ծառուղում (մեկը մենակատարի կարիերայի համար, մյուսը՝ The Supremes խմբի կազմում)։
Երաժշտական ողջ կարիերայի ընթացքում Դայան Ռոսը ձայնագրել է 57 ստուդիական ալբոմներ և վաճառել ավելի քան 150 միլիոն ձայնասկավառակ ամբողջ աշխարհում։1999 թվականին VH1 երաժշտական ալիքի կազմած՝ 100 մեծագույն կանայք ռոքնռոլում ցանկում Դայան Ռոսն զբաղեցնում էր 38-րդ տեղը (The Supremes խումբը 16-րդ տեղում էր)։
2004 թվականին Rolling Stone ամսագիրը Դայանա Ռոսին The Supremes խմբի հետ միասին ներառեց բոլոր ժամանակների 100 լավագույն կատարողների ցանկում (96-րդ տեղ) ։
«Թիկնապահը» (1992) ֆիլմի սցենարը, որ ստեղծվել է Լորենս Կեզդանի կողմից, գրվել է 1970-ական թվականներին դերասան Սթիվ Մաքքուինի և Դայանա Ռոսի համար ։
Վաղ տարիներ
Դայանա Ռոսը ծնվել է 1944 թվականի մարտի 26-ին ԱՄՆ Միչիգան նահանգի Դեթրոյթ քաղաքում ։ Դայանան ուսուցչուհի Էռնեստինի (née Moten, հունվարի 27, 1916 – հոկտեմբերի 9, 1984) և նախկին զինվորական Ֆրեդ Ռոսի (հուլիսի 4, 1920 – նոյեմբերի 21, 2007) երկրորդ երեխան էր։ Ըստ Դայանայի՝ իր մայրը ցանկացել է դստերն անվանել Դայան (Diane), սակայն ծննդյան վկայականում սխալմամբ գրվել է Diana: Մինչ խմբի առաջին հաջողությունները աղջիկը շարունակում էր իրեն ներկայացնել որպես Դայան։ Նրա ընկերներն այժմ էլ նրան կոչում են Դայան  ։
Մի որոշ ժամանակ նրանց ընտանիքն ապրել է Belmont Street փողոցում գտնվող տանը (քաղաքի հյուսիսային շրջան)։ Երբ լրանում է աղջկա 7 տարին, նրա մայրը հիվանդանում է թոքախտով, և հայրն ստիպված է լինում երեխաներին ուղարկել Բեսեմեր (քաղաք Ալաբամա նահանգում)՝ իրենց ազգականների մոտ։ Մոր ապաքինումից հետո ընտանիքը վերադառնում է Դեթրոյթ։ Երբ լրանում է Դայանայի 14 տարին, ընտանիքը կրկին փոխում է բնակության վայրը։
Երգեցողությամբ Դայանա Ռոսը տարվել է դեռ դպրոցում սովորելու տարիներին։ Այդ ժամանակ էլ իր հարևանուհիների՝ Մերի Ուիլսոնի, Ֆլորենս Բալարդի ու Բեթի Մակգլոունի հետ հիմնադրում է The Primettes խումբը (հետագայում խումբը վերանվանեցին The Supremes)՝ ի հակադրություն տղաների The Primes խմբի (հետագայում վերանվանվել է The Temptations)։
The Supremes խմբի կազմում
1961 թվականին (այն բանից հետո, երբ խմբում Բեթի Մակգլոունին փոխարինեց Բարբարա Մարտինը) աղջիկների խումբը պայմանագիր կնքեց Motown Records լեյբլի հետ։ Առաջին տարիներին հրապարակված բոլոր սինգլները կատարում էր Դայանա Ռոսը, ում սոպրանոն հակադրվում էր խմբի հիմնադիր Ֆլորենս Բալարդի մեցո-սոպրանոյին, Մերի Ուիլսոնի ալտին ու Բարբարա Մարտինի կոնտրալտոյին։ 1961-1963 թվականներին խումբը կատակով անվանում էին «հիթ չունեցող Supremes»:
1962 թվականին խմբից հեռանում է Մարտինը, և խմբում մնում են երեք անդամներ։ Իր կարիերայի սկզբում խումբը որոշակի խնդիրներ ուներ. նրա սինգլները հանրահայտ չէին և չէին ընդունվում քննադատների կողմից։ 1963 թվականին Motown-ի տնօրեն Բերի Գորդին կայացնում է ճակատագրական մի որոշում. նա առաջարկում է, որ այդուհետ Ռոսը դառնա խմբի վոկալիստ (մինչ այդ խմբի անդամները հերթով էին կատարում երգերը)՝ ենթադրելով, որ հենց Ռոսի վոկալի շնորհիվ The Supremes խմբի երգերը բարձ հորիզոնականներ կզբաղեցնեն հիթ-շքերթներում։ Շուտով խումբն ունեցավ իր առաջին հաջողությունը. 1964 թվականին «Where Did Our Love Go» սինգլն զբաղեցրեց ամերիկյան հիթ-շքերթի առաջին հորիզոնականը։ 1964 օգոստոսից մինչև 1967 թվականի մայիս Ռոսի, Ուիլսոնի ու Բալարդը ևս տասը սինգլներ գլխավորեցին երաժշտական հիթ-շքերթներ։Դրանց թվին են պատկանում «Baby Love», ''«Stop! In the Name of Love», «Come See About Me» և «Back in My Arms Again»'' երգերը։
Կոնֆլիկտի պատճառով The Supremes խմբից հեռանում է Ֆլորենս Բալարդը, ում տեղն զբաղեցնում է Սինդի Բյորդսոնգը (Patti LaBelle & The Bluebelles խմբի նախկին անդամ)։ Մոտավորապես այդ ժամանակ էլ խումբն սկսում է կոչվել Diana Ross and the Supremes. դրանով ընդգծվում է Դայանա Ռոսի առաջատար դերը խմբում։ Ձայնագրելով 12 սինգլներ ու գլխավորելով հիթ-շքերթները՝ The Supremes խումբը դառնում է 1960-ական թվականների ամենահաջողակ երաժշտական կոլեկտիվն ԱՄՆ-ում։
The Supremes խմբից հեռանալը
1968 թվականին Motown լեյբլն սկսում է աստիճանաբար իրականացնել Դայանա Ռոսի՝ որպես մենակատար հանդես գալու ծրագիրը։ Դայան Ռոսը մասնակցում TCB և G.I.T. on Broadway հեռուստածրագրերին՝ ելույթ ունենալով The Temptations կոլեկտիվի հետ միասին։
1969 թվականի ամռանը The Supremes խմբում Դայանա Ռոսին փոխարինում է Ջին Տերելը, և այդ պահից երգչուհին հնարավորություն է ստանում զբաղվել միայն մենակատարի իր կարիերայով։ Նոյեմբերին Billboard ամսագիրը հաստատում է Դայանա Ռոսի՝ խմբից հեռանալու մասին լուրերը։ Այդ ժամանակ Դայանա Ռոսը հանրությանն է ներկայացնում Motown լեյբլի նոր նախագիծը՝ The Jackson 5 խումբը, որում իր եղբայրների հետ միասին հանդես էր գալիս երիտասարդ Մայքլ Ջեքսոնը։
Դայանա Ռոսը համագործակցել է տարբեր պրոդյուսերների հետ։ Որպես մենակատար՝ նա ձայնագրել է «Someday We’ll Be Together» երգը, որը, սակայն, թողարկվել է որպես Diana Ross & The Supremes խմբի վերջին հիթ։ Այդ սինգլն էլ դարձավ խմբի վերջին՝ տասներկուերորդ հիթը, որ գլխավորեց ամերիկյան հիթ-շքերթները։ Դայանա Ռոսը խմբի կազմում վերջին անգամ ելույթ է ունեցել 1970 թվականի հունվարի 14-ին Լաս Վեգասում։
Մենակատարի կարիերայի սկիզբ
Կես տարվա ընթացքում Դայանա Ռոսը համագործակցում է տարբեր պրոդյուսերների հետ, բայց վերջիվերջո շարունակում է աշխատել Նիկոլա Էշֆորդի ու Վալերի Սիմփսոնի հետ (ովքեր ստեղծել էին Մարվին Գեյի ու Թամմի Տարելի դուետը)։ Էշֆորդն ու Սիմփսոնն աշխատեցին Դայանա Ռոսի առաջին ալբոմի վրա (որ կոչվում էր «Diana Ross») և հաջորդ տասնամյակի ընթացքում մնացին Դայանա Ռոսի պրոդյուսերները։
1970 թվականի մայիսին Motown լեյբլով թողարկվեց «Diana Ross» ալբոմը։ «Reach оut and Touch (Somebody’s Hand)» սինգլը Billboard Hot 100 հիթ-շքերթում զբաղեցրեց 20-րդ հորիզոնականը։ Եվս մեկ սինգլ՝ «Ain’t No Mountain High Enough» (Մարվին Գեյի ու Թամմի Տարելի՝ 1967 թվականին ձայնագրված երգի քավեր տարբերակը), դարձավ միջազգային հիթ և գլխավորեց տարբեր հիթ-շքերթներ։ Այդ սինգլի համար Դայանա Ռոսը ներկայացվեց Գրեմմի մրցանակի փոփ երգչուհու լավագույն վոկալ կատարում անվանակարգում։
Կարիերան կինոյում և այլ նախագծեր
1971 թվականի վերջին հայտարարվեց, որ Դայանա Ռոսը կկատարի հայտնի սևամորթ ջազ երգչուհի Բիլի Հոլիդեյի դերը «Լեդին երգում է բլյուզ» (Lady Sings the Blues) կենսագրական ֆիլմում։ Քննադատները վատատեսորեն էին վերաբերվում այդ մտահղացմանը. մամուլում բազմիցս նշվել է, որ Ռոսն ու Հոլիդեյը շատ տարբեր են և ընդհանրապես նման չեն միմյանց։ Սակայն Դայանա Ռոսը մանրամասն ուսումնասիրեց իր հերոսուհու կենսագրությունն ու ամեն ինչ արեց, որ համապատասխանի կերպարին։ Միևնույն ժամանակ Ռոսը չէր փորձում նմանակել Հոլիդեյի երգելու ոճը, այլ դերը հարմարեցնում էր իրեն։ Նկարահանման հրապարակում Ռոսի խաղընկերը Դի Ուիլյամսն էր, որ կատարում էր Հոլիդեյի սիրեկանի՝ Լուիս Մաքքեյի դերը։
«Լեդին երգում է բլյուզ» ֆիլմի պրեմիերան կայացավ 1972 թվականի հոկտեմբերին։ Այն աննախադեպ հաջողություն ունեցավ, իսկ Դայանա Ռոսն արժանացավ կինոգործիչներն ու հանդիսատեսը գովասանքին։ 1973 թվականին այս ֆիլմում իր դերակատարման համար Դայանա Ռոսը ներկայացվեց Ոսկե գլոբուս և Օսկար կինոմրցանակների լավագույն դերասանուհի անվանակարգում (սակայն մրցանակի արժանացավ Լայզա Մինելլին «Կաբարե» ֆիլմում իր դերակատարման համար)։ Նույն թվականին Դայանա Ռոսն ստացավ «Ոսկե գլոբուս» կինոմրցանակ Ամենախոստումնալից նորեկը անվանակարգում։ Ֆիլմի սաունդթրեքների «Lady Sings the Blues» ալբոմը երկու շաբաթ շարունակ գլխավորել է Billboard 200-ը և վաճառվել ավելի քան 300 հազար օրինակով (վաճառքի առաջին ութ օրերի ընթացքում, ընդհանուր առմամբ վաճառվել է այդ ալբոմի շուրջ 200 միլիոն օրինակ )։
1971 թվականին Դայանա Ռոսն ու Մարվին Գեյը (նա նույնպես իր երգերը թողարկում էր Motown լեյբլով) ձեռնամուխ եղան համատեղ ալբոմի ստեղծմանը։ Սակայն ձայնագրման ստուդիայում նրանց միջը կոնֆլիկտ է ծագում. Մարվին Գեյը սիրում էր մարիխուանա ծխել շինության ներսում, իսկ Դայանա Ռոսին դա նյարդայնացնում էր (այդ ժամանակ նա հղի էր), և նա պահանջում էր դադարեցնել թմրանյութի օգտագործումը։ Արդյունքում նրանք սկսում են աշխատել տարբեր ստուդիաներում։ Դրա պատճառով հետաձգվեց «Diana & Marvin» ալբոմի թողարկումը. ալբոմը հանրության դատին հանձնվեց միայն 1973 թվականին։ Այն մեծ հաջողություն ունեցավ, իսկ«You Are Everything» սինգլն ընդգրկվեց բրիտանական հիթ-շքերթի լավագույն տասնյակում։ «Touch Me in the Morning» բալլադը դարձավ Դայանա Ռոսի «աստեղային» երկրորդ հիթը՝ 1973 թվականի փոփ-հիթերի ցանկում զբաղեցնելով առաջին հորիզոնականը։ Բացի այդ՝ հենց այդ սինգլի համար Դայանա Ռոսը երկրորդ անգամ ներկայացվեց Գրեմմիի։ 1975 թվականին Դայանա Ռոսը նորից իր ուժերը փորձեց կինոյում՝ նկարահանվելով «Mahogany» ֆիլմում։ Այս անգամ նույնպես նրա խաղընկերը Բիլի Դի Ուիլյամսն էր, ով Ռոսի հետ նկարահանվել էր «Լեդին բլյուզ է երգում» ֆիլմում։ Նկարահանումների ընթացքում տեղի ունեցան մի քանի սկանդալներ. փոխվեց ֆիլմի ռեժիսոը, իսկ Ռոսը վիճեց ֆիլմի ղեկավարի՝ Բերրի Գորդիի հետ։
Քրիստոսի Հարության տաճար (Նիժնի Տագիլ)
Քրիստոսի Հարության տաճար (Храм Воскресения Христова), Ռուս ուղղափառ եկեղեցու Նիժնի Տագիլի թեմի եկեղեցի Նիժնի Տագիլ քաղաքի Ձերժինսկի շրջանում։ Տաճարը գտնվում է քաղաքի մասնավոր հատվածում, Վագոնկայում, Բրգաձև սոճիների բլրի տրամվայի օղակի մոտակայքում, Լեսնայա փողոցի թիվ 20 հասցեում։ Տաճարի տարածքում,  Լեսնայա 20/1 հասցեում է գտնվում հին գյուղական մկրտության եկեղեցին  ։
Պատմություն
Քրիստոսի Հարության քարե մեծ տաճարը հիմնադրվել է 1992 թվականին Եկատերինբուրգի և Վերխոտուրսկի արքեպիսկոպոս Մելխիսեդեկի նախաձեռնությամբ։ Շինարարությունը դանդաղ էր ընթանում միջոցների անբավարարության պատճառով, այնուամենայնիվ այն ավարտվեց։